NASTA PILDIRAAMAT
Tšau! Kas Pinnit mäletate?
Ta on meie uuem kutsu ja Nasta on vana tuttav, eks?
Pinni ja Nasta, mida võiksime täna joonistada ja rääkida?
Kas lähete hoopis tukastama?
Nad paistavad pisut väsinud, seega saadan nad puhkama.
Kas lähete vaibale või diivanile?
Täna räägin põneva loo sellest, mis Jeruusalemmas juhtus.
Pärast Emmause tee lugu, millest eelmine kord rääkisin.
Jeesus ilmus seal kahele mehele, kes olid mööda teed kõndimas.
Märkad kindlasti, et see pilt on maja sisemusest.
See on üks maja Jeruusalemmas.
Kõik Jeesuse jüngrid ja paljud Tema järgijaist
olid kogunenud ühte majja Jeruusalemma linnas.
Nad olid koos selles toas, kuid neil oli nigel olemine.
Nad kartsid, mis nüüd edasi juhtuma hakkab.
Jeesus oli ristilöödud ja surnud.
Ühtäkki oli Jeesus surnuist ülestõusnud ja haud tühi.
Mõned olid Jeesust näinud, kuid teised mitte.
Mõned kartsid, et neilegi tehakse halba.
Samamoodi, nagu Jeesusele.
Mäletad kindlasti, kuidas Jeesus ristil suri.
Halvad mehed tegid Jeesusele halbu asju.
Jüngrid kartsid, et neilegi tehakse, sest nad olid Jeesuse sõbrad.
Nad olid kogunenud kellegi koju, ning olid kõik ühes toas.
Kõik uksed ja aknad olid hoolikalt kinni kaetud.
Sellel toal oli puust uks, mis oli kindlalt lukus.
Nad olid toas väga vaikselt.
Juhul, kui möödub sõjamees või mõni pahatahtlik inimene,
siis on neil seal kindel ja turvaline olla.
Nad igatsesid Jeesuse järele väga.
Nad mõtlesid, kus Ta nüüd olla võiks.
Kas Ta on Taevas või on Ta seal, kus Teda Emmause teel nähti.
Kus on Jeesus tegelikult?
Nad püüdsid meenutada,
mida kõike oli Jeesus neile rääkinud ja õpetanud.
Mida Jeesus ülestõusmisest rääkis?
Kas kellelgi on meeles, mida Jeesus ütles, mis edasi juhtub?
Need, kes olid Jeesuse ilmumist näinud, ütlesid teistele:
"Muidugi on Jeesus ülestõusnud, sest nägime Teda ja Tema haavu.
Jeesus on ülestõusnud. Ta ilmutab end aeg-ajalt."
Mõned kahtlesid selles sõnumis: "Te olete kindlasti kedagi teist näinud.
Te tahaksite, et see on nii, mistõttu kujutate kõigest ette."
Kas sinulgi on juhtunud,
et sinu sõbrad ei usu, kui räägid neile põnevast juhtumist.
Üsna paha tunne, kui sind ei usuta.
Sama juhtus mõnedega siin.
Näete üht jüngrit, kes on väga mõtlik.
Ta igatses Jeesust
ja vestles ning arutles teistega, kuidas need asjalood on nüüd.
Samal ajal oldi hirmul.
Neil polnud seal ju eriti tore.
Seal oli natuke teadmatust ning pisut ka hirmu.
Nad võisid ka vaielda.
Piibel ei räägi täpsemalt, kuid nad võisid seal sõneleda.
Selline meeleolu valitses seal toas, kui äkki juhtus midagi imelist.
Uks oli kinni ja aknaluugid olid suletud.
Kuid siiski, äkitselt..
Nende kõikide sekka ilmus..
Arva, kes? Muidugi, oli see Jeesus.
Jeesus on imeline ja Tema suudab kõike.
Ta võib astuda tuppa, ilma ust avamata.
Kas oskad arvata, mis juhtus kõikide sealolijatega?
Nad ehmusid. Arvasid, et see on kummitus.
Kuigi kummitusi pole olemas, olid nad ikkagi väga ehmunud.
Jeesus märkas nende ehmatust ja ütles:
"Rahu olgu teil, ärge kartke, see olen mina, Jeesus.
Kas te mind ei mäleta?"
Jeesus näitas jälgi oma kätel, mida tegid naelad ristilöömisel.
Kätel olid armid.
Jeesus ütles: "Vaadake jälgi. Muidu olen terve, kõik on hästi."
Jeesus ütles, et Tal on nälg ja soovis üheskoos midagi süüa.
Siis tundsid jüngrid Ta ära.
Nende näod läksid naerule.
Nad läksid Jeesust kallistama ja tervitama.
Samuti köögist kähku toitu otsima.
Neil oli koos üks tore õhtu.
Peale seda lahkus Jeesus jälle.
Nüüd teadsid jüngrid ja kõik teised, kes seal ruumis koos olid,
et Jeesus on tõesti ülestõusnud, mistõttu olid kõik väga põnevil.
Välja arvatud üks.
Üks Jeesuse jüngreist, Toomas, ei olnud sel hetkel kohal.
Ta tegi midagi muud. Ehk ta pidi õhtul töötama.
Hiljem saabus ka Toomas.
Ta tuli muidugi uksest, sest oli tavaline surelik.
Toomas tuli teiste juurde ja kõik hakkasid innukalt rääkima:
"Nägime Jeesust. Ta ilmus siia. Jeesus on ülestõusnud!"
Kuid Toomas ei suutnud seda kuidagi uskuda.
"Miks kõik räägivad,
et Jeesus on ilmutanud ennast, kuid mina pole midagi näinud?
Ma pole näinud kedagi ilmuvat.
Kas proovite mind tüssata?"
Kas sind on kunagi tahetud petta?
Toomas arvaski, et teised tahavad teda tüssata.
Kõik püüdsid teda veenda:
"See oli nii. Ta seisis siin, keset tuba ja me sõime koos.
Toomas ei uskunud ikkagi.
Kahtlemise tõttu sai ta endale hüüdnime ''Uskumatu Toomas''.
Oli saabunud uus õhtu.
Jeesuse külaskäigust oli möödunud 8 päeva.
Taas veedeti koos üht õhtut.
Vesteldi ja meenutati Jeesust, kui äkki, samuti nagu eelmisel korral,
ilmus Jeesus uksele koputamata nende keskele.
Toomaski nägi seda.
Toomase hämmingus muutus ta nägu rõõmsaks.
Ta nägi lõpuks Jeesust.
Nüüd uskus ka tema, kui nägi arme Jeesuse ihul.
Jeesus oli rõõmus, et ka Toomas nägi Teda.
Edasi läksid nad levitama kõigile sõnumit,
et Jeesus on ülestõusnud ning Ta elab.
Jeesus elab ka täna.
Näeme järgmine kord.
Tõlge: Mare Peterson